คือกินถึงเม็ดที่15แล้วไม่ได้ดูลูกศรค่ะเลยกิน20-19-18-17-16 จะท้องมั้ยคะพึ่งสังเกตุเมื่อคืนค่ะต้องกินย้อนศรต่อไปหรือเริ่มแผงใหม่ดีคะจะท้องมั้ยคะ?
สวัสดีค่ะ ยาคุมกำเนิดแบบแผงรายเดือน 28 เม็ดนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้โดยจะสามารถกินสลับเม็ดกันได้หรือไม่นั้น ขึ้นกับชนิดของยาคุมว่าเป็นชนิดที่มีฮอร์โมนเท่ากันทุกเม็ดหรือไม่ ซึ่งส่วนใหญ๋จะเป็นเช่นนั้น แนะนำการนำยาคุมกำเนิดที่กินอยู่ไปปรึกษาแพทย์หรือเภสัชกรใกล้บ้านอีกครั้งหากเป็นชนิดที่ยาคุมเท่ากันทุกเม็ด และมีฮอร์โมนอยู่ใน 21 เม็ดแรก การกินในลักษณะที่กล่าวมา ยาก็จะยังมีประสิทธิภาพตามปกติ สำคัญคือกินให้ครบทุกเม็ดจนหมดแผงยา โดยใน 21 เม็ดแรกจะกินสลับกันอย่างไรก็ได้ พอครบก็กินเม็ดแป้ง 7 เม็ดสุดท้ายเพื่อกันการลืมกินยาต่อแผง หากช่วงกินยาเม็ดแป้ง 7 เม็ด ประจำเดือนไม่มา อาจยืนยันการตั้งครรภ์ก่อนเริ่มยาแผงต่อไป